als_Latn ron_Latn dik_Latn
Me xhinse, pa kravate, i shkujdesur, por i vendosur ne qëndrime. Ky është ministri i ri grek i Financave, i komentuar gjate për stilin e tij te veçante ne veshje, qe e ka shndërruar edhe ne idhull ne internet. Janis Varufakis, tashme numëron 189 mije ndjekës ne Twitter, duke lënë pas edhe shefin e qeverise. Ky stil, i ngjashëm me atë te kryeministrit Cipras, spikati veçanërisht gjate takimeve te fundit ne turneun evropian, ku ai u shfaq shume larg te qenurit zyrtar. Por 53-vjeçari i pasionuar pas artit, udhëtimit me motor dhe lojërave me kompjuter, ka tërhequr jo pak vëmendjen edhe per premtimet e tij te forta, siç ishte ai per largimin e oligarkëve greke nga pushteti. Ndonëse nje rishtar ne politike, deputet për here te pare ne parlamentin e ri qe doli nga zgjedhjet e 25 janarit, ai ka lënë gjurme me qëndrimet e tij gjate kohës kur shërbeu si këshilltar i ish-kryeministrit Papandreu, por u dorehoq ne 2006-en. Varoufakis tërhoqi menjëherë interesin e Cipras, qe i ka besuar edhe rinegocimin e marrëveshjes se borxhit. Profesori i Ekonomisë, i angazhuar ne disa universitete te njohura te botes qe ka edhe neshtetesine australiane u be i njohur për qëndrimin kritik ndaj politikave te eurozonës dhe veçanërisht masave te ashpra te ndërmarra nga qeveria paraardhëse greke. Ne komentet ne blogun qe drejton, ai i cilësoi termat e marrëveshjes se borxhit si një mbytje fiskale per Greqinë, ndërsa e ka bere te qarte se hyrja e vendit ne eurozone ishte nje gabim, edhe pse tani është shume vone per t’u larguar prej saj.
als_Latn